《庚辰午 和司李李宝弓咏雪狮二首 其一》
明代·王彦泓

筑玉抟酥顷刻成，雄虫毛骨俨峥嵘。回身故作抛球势，奋怒如闻抉石声。

面带霜棱真可畏，心同冰水一何清。故应仙吏耽吟赏，照座寒芒夺月明。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。